189.

Glavne spremembe organizacijske sheme in upravljanja Parlamenta so povzete v spodnji preglednici. Preglednica 10 Prestrukturiranje generalnega sekretariata v letu 2014 Generalni direktorat Prestrukturiranje in posodobitev GD PRES Predsedstvo V proračunskem letu 2014 so se v GD PRES zamenjali trije odredbodajalci. Ločitev funkcij namestnika generalnega sekretarja in generalnega direktorja GD PRES na osnovi sklepa predsedstva z dne 20. maja 2013 je začela veljati 23. aprila 2014. Prestrukturiranje GD PRES je bilo uspešno dokončano in generalni direktorat je postal povsem operativen. V letu 2014 je bilo več vodstvenih položajev nezapolnjenih zaradi reorganizacije generalnega direktorata, pa tudi zaradi upokojitev in premestitev, in sicer delovna mesta direktorja za plenarna zasedanja, direktorja za zakonodajne akte, vodje oddelka za organizacijo in nadaljnje spremljanje plenarnih zasedanj, vodje oddelka za dejavnosti poslancev in vodje upravnega oddelka za poslance. Organigram GD predsedstva so ob koncu leta 2014 sestavljali trije direktorati in šestnajst oddelkov, od tega trije, ki so neposredno podrejeni generalnemu direktorju. Oddelek za strategijo in koordinacijo je bil z letom 2015 izbrisan iz organigrama GD PRES, njegovi zaposleni in naloge pa prerazporejeni v oddelek za vire. GD IPOL Notranja politika GD IPOL je pred novim zakonodajnim obdobjem izvedel postopek mobilnosti za sedem vodij oddelkov, od katerih jih je bilo nekaj tako ali tako na vrsti za obvezno mobilnost. GD EXPO Zunanja politika Urad za spodbujanje parlamentarne demokracije je bil združen z oddelkom za opazovanje volitev v direktoratu za podporo demokraciji, saj sta opazovanje volitev in gradnja demokracije neposredno povezana. V tem direktoratu je bila ustanovljena služba za podporo mediaciji. GD EPRS Služba za parlamentarne raziskave V skladu s sporazumom o sodelovanju med Parlamentom ter Ekonomsko-socialnim odborom in Odborom regij je bilo ustvarjenih 80 delovnih mest (gl. odstavek 99). Oktobra 2014 je bilo iz Ekonomsko-socialnega odbora in Odbora regij napotenih 25 novih kolegov, naknadnih 17 pa naj bi jih prišlo 1. januarja 2015. V skladu s sporazumom med EP in svetovalnima odboroma so se pridružili raziskovalni službi za poslance kot politični analitiki, specializirani za posamezna področja politik, ali kot pomočniki. S pomočjo GD za kadrovske zadeve in urada EPSO je bil organiziran javni natečaj za pogodbene raziskovalce, na katerem je bilo izbranih 40 kandidatov, ki bodo v letu 2015 zaposleni v direktoratih A in C GD EPRS. Oddelek STOA se je 15. septembra 2014 preimenoval v oddelek za znanstvene napovedi. Izvaja interdisciplinarne raziskave in ponuja strateško svetovanje pri presoji znanstvenih in tehnoloških izbir ter znanstveno napovedovanje. GD COMM Komuniciranje V začetku novega zakonodajnega obdobja je prišlo do manjših sprememb v organigramu GD COMM: — Oddelek za politike je bil zaprt, tako da je ostal samo oddelek za spremljanje javnega mnenja, ki je neposredno podrejen generalnemu direktorju. — Za oddelek za program za obiskovalce Evropske unije in oddelek za načrtovanje in strateško upravljanje sta po novem odgovorna direktor za odnose z državljani in direktor za vire. — Ustanovljena sta bila dva nova oddelka: oddelek za obveščanje o medijih v direktoratu za medije in oddelek za usklajevanje storitev za obiskovalce v direktoratu za odnose z državljani. Delovna mesta v teh oddelkih so bila zapolnjena izključno s premestitvami. GD PERS Kadrovske zadeve Leto 2014 je bilo prehodno leto zaradi zamenjave generalnega direktorja. Dve pobudi, sproženi konec leta 2014, bi morali obroditi sadove v letu 2015, in sicer: (i) decembra 2014 je bila v GD za kadrovske zadeve ustanovljena delovna skupina, ki naj bi ugotovila, kakšne spremembe delovnih procesov so potrebne za selitev na sistem Sysper2 (aplikacija za upravljanje človeških virov, ki jo uporablja večina evropskih institucij), preučila prerazporeditev delovnih obveznosti posameznih oddelkov, da bi optimalno dodeljevali vire, in predlagala morebitne izboljšave, da bo organizacija dela učinkovitejša; (ii) vsi vodje oddelkov so prejeli vprašalnik za samoocenjevanje, da bi direktorat dobil pregled nad delovanjem služb, zaznanimi tveganji in morebitnimi predlogi za izboljšave. GD INLO Infrastruktura in logistika Leto 2014 je bilo prehodno leto zaradi zamenjave generalnega direktorja. Svetovanje generalnemu direktorju, za kar je bil prej odgovoren vodja oddelka za splošno koordinacijo, od 1. septembra 2014 izvajajo trije svetovalci novega generalnega direktorja. Sočasno je bil oddelek za splošno koordinacijo nadomeščen s kadrovskim oddelkom, v katerem je bila vzpostavljena tudi služba za zaposlovanje in poklicno napredovanje. V začetku leta 2014 se je začel izvajati projekt enotnega okenca, ki je po volitvah že povsem delovalo (gl. odstavek 169). Delovna mesta v novem oddelku so bila zapolnjena z notranjo premestitvijo v direktoratu za logistiko. V letu 2014 sta bila kabinetu generalnega direktorja priključena tudi oddelek za usklajevanje infrastrukture (prej del direktorata A) in oddelek za nepremičninsko politiko. S 1. januarjem 2014 je bila služba EMAS (Eco-Management and Audit Scheme) zaradi horizontalne narave dejavnosti na ravni institucije premeščena iz GD INLO in neposredno podrejena kabinetu generalnega sekretarja. Prerazporeditev proračunskih postavk za EMAS je bila opravljena s 1. julijem 2014. GD TRAD Prevajanje Zamenjava generalne direktorice med letom. Po 1. januarju 2014, ko so bile vse s kakovostjo povezane naloge dodeljene oddelku za večjezičnost in zunanje odnose, je bila 1. aprila 2014 v tem oddelku ustanovljena nova služba za usklajevanje kakovosti. Obravnava vse pritožbe in povratne informacije v zvezi s prevodi in izvirniki, usklajuje pa tudi pobude v zvezi s kakovostjo v GD za prevajanje. Hrvaški prevajalski oddelek je imel 31. decembra 2014 11 uradnikov razreda AD, vključno z vodjo oddelka in uradnikom za kakovost. Tam je bilo zaposlenih tudi 14 začasnih uslužbencev AD, od katerih jih bo 8 postalo uradnikov. Oddelek ima tudi 11 začasnih uslužbencev AST, ki delajo kot pomočniki prevajalcev, za ta delovna mesta pa EPSO še ni predvidel natečaja. GD FINS Finance V letu 2014 je bilo na vodstvenih položajih v tem generalnem direktoratu kar precej sprememb: v proračunskem letu je bil imenovan nov generalni direktor, trije novi direktorji (dva direktorja sta se upokojila, tretji pa je postal generalni direktor), štirje vodje oddelkov (izmed desetih) in en vodja službe. Julija 2014 sta bila oddelek za splošno koordinacijo in nekdanji direktorat C združena v novi direktorat za financiranje in vire za politične strukture, da bi še izboljšali vire GD FINS. . GD ITEC Inovacije in tehnološka podpora Predsedstvo je na seji 14. aprila 2014 sklenilo nekdanji direktorat za informacijsko tehnologijo (DIT) razdeliti na dva direktorata, za infrastrukturo in opremo (ESIO) ter za razvoj in vzdrževanje aplikacij (DES). Postopek internalizacije se je v letu 2014 nadaljeval z odprtjem 30 dodatnih delovnih mest in zmanjšanjem števila internih svetovalcev. Ob koncu leta 2014 je bilo zasedenih približno 83 % delovnih mest iz leta 2013 in 57 % iz leta 2014. V letu 2015 je predvidena organizacija natečajev za strokovnjake. GD SAFE Varovanje Da bi zadostil nujnim kadrovskim potrebam na nekaterih področjih, zlasti v direktoratu B za preventivo, prvo pomoč in varstvo pred požarom, je generalni direktorat izvedel notranje prerazporeditve, pri čemer je moral žrtvovati nekatera druga področja dejavnosti, čeprav le začasno (v pričakovanju nujno potrebnih okrepitev kadrovskega načrta). Tako je bil imenovan direktor direktorata A za fizično varovanje, pomoč, varnost in zaščito, pa tudi 9 izmed 13 vodij oddelkov (postopki za preostala 4 mesta so bili dokončani in mesta bodo zapolnjena v začetku leta 2015). SJ Pravna služba V letu 2014 sta bila v pravni službi ustanovljena oddelek za zakonodajno in pravno usklajevanje ter služba za vire. Naloge novega oddelka so horizontalne narave in se nanašajo zlasti na vse vidike rednega in posebnega zakonodajnega postopka, na delegirane in izvedbene akte ter na zakonodajno načrtovanje. Nova služba za vire po zgledu podobnih oddelkov v drugih generalnih direktoratih je odgovorna za upravljanje človeških virov, proračuna in vprašanj IT v pravni službi. Služba EMAS (Eco-Management and Audit Scheme) Nekdanja služba EMAS in oddelek za strateško načrtovanje GD INLO sta bila s 1. januarjem 2014 premeščena v kabinet generalnega sekretarja kot pridružena centralna služba – oddelek EMAS. Za proračunske vrstice EMAS in za postopke javnih naročil je bil do konca junija 2014 odgovoren GD INLO. Dokončna finančna in upravna primopredaja med GD INLO in službo EMAS je bila opravljena 1. julija 2014, ko je bil vodja kabineta generalnega sekretarja imenovan za odredbodajalca na podlagi prenosa za dve proračunski vrstici EMAS.